2บจ.เดินหน้าเทกโอเวอร์  IVLจ่อขึ้นเบอร์1ของโลก
&nbsp;
10 ส.ค. 2554

โพสต์ทูเดย์ — IVL ฟุ้งปิดดีลซื้อกิจการที่จีนดันเป็นผู้ผลิตเม็ดพลาสติกใหญ่สุดในโลก MODERN ตั้งเป้าซื้อธุรกิจเกี่ยวเนื่องเฟอร์นิเจอร์ LHK ฮุบยานยนต์ 
นายอาลก โลเฮีย ประธานเจ้าหน้าที่บริหารบริษัท อินโดรามา เวนเจอร์ส (IVL) เปิดเผยว่า อยู่ระหว่างเข้าซื้อกิจการที่จีน ซึ่งคาดว่าน่าจะได้ข้อสรุปทั้งหมดในช่วงครึ่งหลังของปีนี้ ทำให้รับรู้รายได้ในปีหน้า โดยบริษัทยังเดินหน้าซื้อกิจการต่อเนื่องจากก่อนหน้าซื้อที่อเมริกาเหนือ ยุโรป
“หากดีลซื้อกิจการที่จีนจบบริษัทจะกลายเป็นผู้ผลิตเม็ดพลาสติกที่ใหญ่ที่สุดในโลกทั้งด้านการผลิตและขนาดสินทรัพย์” 
ในส่วนการเข้าซื้อกิจการที่ไนจีเรียเมื่อกลาง มิ.ย.ที่ผ่านมา จะรับรู้เป็นรายได้ในกลางปีหน้าและผลของการเข้าซื้อกิจการจะทำให้รายได้ปีนี้โตจากปีก่อน 20% 
นายทักษะ บุษยโภคะ ประธานกรรมการบริหาร บริษัท โมเดอร์นฟอร์มกรุ๊ป (MODERN) กล่าวว่า อยู่ระหว่างเข้าซื้อกิจการธุรกิจที่เกี่ยวเนื่องกับธุรกิจเฟอร์นิเจอร์ทั้งในและต่างประเทศเพื่อขยายฐานให้ครอบคลุมและต่อยอดธุรกิจ 
“ยอมรับว่าการเข้าซื้อกิจการไม่ใช่เรื่องง่ายแต่ในแง่ของเงินลงทุนมีพร้อมตอนนี้มีเงินสดในมือหลักร้อยล้านบาท และมีวงเงินกู้ที่จะขอจากธนาคารได้อีก” 
สำหรับรายได้ปีนี้น่าจะโต 25% เป็น 3,050 ล้านบาท จากปีก่อนที่ทำได้ 2,466 ล้านบาทและครึ่งปีแรกมีรายได้แล้ว 1,385 ล้านบาท 
นายประสาน อัครพงศ์พิศักดิ์ กรรมการบริษัท โลหะกิจ เม็ททอล (LHK) กล่าวว่า มีแผนเข้าซื้อกิจการบริษัทยานยนต์ในประเทศ ปัจจุบันมีบริษัทที่สนใจ 45 รายทั้งในตลาดและนอกตลาดหลักทรัพย์ คาดว่าใช้เวลาศึกษา 6 เดือน
อย่างไรก็ตามในแง่ของวงเงินที่จะใช้ซื้อกิจการไม่ได้จำกัดวงเงินไว้ในการเข้าซื้อ และปีนี้ได้ปรับประมาณการรายได้รวมในปี 2554 (เม.ย. 2553 มี.ค. 2554) เป็นเติบโต1520% จากปีก่อนที่มีรายได้รวมอยู่ที่ 2,000 ล้านบาท จาก มองไว้ว่าจะโต 1015%